祖普莫亭今夏離隊 曼聯機會來了
2024年05月14日 22:02
東網電視
更多新聞短片
祖普莫亭將於今夏約滿。(Getty Images)
根據「轉會權威」記者羅曼諾(Fabrizio Romano)爆料，拜仁慕尼黑前鋒祖普莫亭將於今夏約滿，並唔會續約，意味將以自由身離隊。曼聯今年1月曾經打算向拜仁借用呢位35歲喀麥隆國腳，但未能成事，依家有機會直接簽入佢。
祖普莫亭2020年由巴黎聖日耳門加盟拜仁，但大部分時間擔任副選，表現最出色一季係上季上陣30場入17球，今季34次披甲只有3球進帳，加上年紀唔細，最終不獲拜仁續約。
至於曼聯一直有意簽入1位後備前鋒，作為海倫嘅副選，加上安東尼馬迪爾將於今夏離隊，亦需要補充鋒線人腳。祖普莫亭曾於2017/18年球季效力當時仲係英超球隊嘅史篤城，話晒有英超經驗，加上屬於自由身，免轉會費，因此紅魔鬼唔排除會再向祖普莫亭埋手，邀請佢加盟。